मेन लाइन में फाल्ट, 8 गांवों में गुल रही बिजली
कथूरास्थित 33 केवी सब-स्टेशन की मेन लाइन में फाल्ट गया। फाल्ट आने से क्षेत्र की बिजली गुल हो गई। फाल्ट की सूचना मिलते ही निगम की टीमें इसकी मरम्मत में जुट गई। इस दौरान सब-स्टेशन के साथ जुडे करीब आठ गांवों में दिनभर बिजली गुल रही।
कथूरा स्थित 33 केवी सब-स्टेशन में रोहतक से बिजली की सप्लाई दी जाती है। बिजली लाइन काफी पुरानी होने के चलते तारें जर्जर हो चुकी हैं। वहीं लाइन पर अधिक लोड होने से सोमवार को करीब सुबह 11 बजे लाइन में फाल्ट गया। लाइन में फाल्ट आते ही सब-स्टेशन से जुड़े गांवों में बिजली गुल हो गई। उल्लेखनीय है कि ग्रामीण क्षेत्रों में दिन में करीब 11 बजे से लेकर दोपहर बाद एक बजे तक बिजली सप्लाई दी जाती है। इसके बाद गांवों में शाम को करीब 6 बजे बिजली सप्लाई दी जाती है। लाइन में 11 बजे फाल्ट आते ही सभी गांवों की बिजली गुल हो गई। ग्रामीणों द्वारा सूचना मिलते ही निगम की टीमें फाल्ट की मरम्मत करने में जुट गई। निगम की टीमें शाम करीब 4 बजे तक मरम्मत कार्य में जुटी रही। इस दौरान कथूरा, बनवासा, धनाना, छपरा, मदीना, छिछड़ाना, कैहल्पा, मिर्जापूर खेडी आदि गांवों में बिजली सप्लाई बाधित रही।
जबकि सोमेंद्र, एसडीओ, कथूरा सब-डिविजन का कहना है कि सब-स्टेशन में बिजली सप्लाई की मेन लाइन में फाल्ट आने से बिजली आपूर्ति बाधित हो गई। फाल्ट की सूचना मिलते ही मरम्मत कर फाल्ट को दूर कर दिया गया।
bho_Deva hin_Deva hin_Deva hin_Deva